1. **Ministru kabineta noteikumu projekta**
2. **“Prasības izglītojamo ar speciālajām vajadzībām uzņemšanai vispārējās izglītības programmās” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta noteikumu projekts “Prasības izglītojamo ar speciālajām vajadzībām uzņemšanai vispārējās izglītības programmās” (turpmāk – MK noteikumu projekts) izstrādāts, lai noteiktu prasības, kādas izvirzāmas vispārējās izglītības iestādēm, to īstenotajās vispārējās izglītības programmās uzņemot izglītojamos ar speciālām vajadzībām. Paredzēts, ka noteikumi stāsies spēkā 2020. gada 1. septembrī. |

|  |
| --- |
| **I Tiesību akta projekta izstrādes nepieciešamība** |
| 1. | Pamatojums | MK noteikumu projekts ir izstrādāts, pamatojoties uz Vispārējās izglītības likuma 53. panta pirmo daļu, kas nosaka, ka izglītojamos ar speciālām vajadzībām var uzņemt vispārējās izglītības programmās, un prasības, kādas izvirzāmas vispārējās izglītības iestādēm, lai to īstenotajās vispārējās izglītības programmās uzņemtu izglītojamos ar speciālām vajadzībām, nosaka Ministru kabinets, kā arī ievērojot Izglītības likuma 1. panta 12.5 punktu, kas nosaka**,** kas ir mācību līdzekļi.Izglītības attīstības pamatnostādņu 2014. – 2020. gadam ievadā norādīts, ka izglītības attīstības politikas virsmērķis ir kvalitatīva un iekļaujoša izglītība personības attīstībai, cilvēku labklājībai un ilgtspējīgai valsts izaugsmei.Deklarācijas par Artura Krišjāņa Kariņa vadītā Ministru kabineta iecerēto darbību II daļas “Latvijas cilvēki” ievadā ir noteikts, ka kopīgais valsts mērķis ir veselīga, labi izglītota, nodrošināta un saliedēta sabiedrība, kurā izglītības sistēma radīs apstākļus, lai ikkatrs var sasniegt savu potenciālu. Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai 122. uzdevums nosaka, ka valdība nodrošinās mērķtiecīgus un efektīvus ieguldījumus iekļaujošas izglītības īstenošanai un atbalstīs kvalitatīvas izglītības pieejamību bērniem ar īpašām vajadzībām, bāreņiem un bērniem no sociāli mazaizsargātām ģimenēm, savukārt 125. uzdevums paredz valdības apņemšanos pilnveidot izglītības kvalitātes kritērijus visos izglītības līmeņos. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošie Ministru kabineta 2018. gada 21. augusta noteikumi Nr. 543 “Prasības izglītojamo ar speciālām vajadzībām uzņemšanai vispārējās izglītības iestāžu īstenotajās vispārējās izglītības programmās” (turpmāk – noteikumi Nr. 543) nosaka, ka izglītojamos ar speciālām vajadzībām vispārējās izglītības programmās uzņem: vispārējās pamatizglītības un vispārējās vidējās izglītības iestādes vispārējās pamatizglītības un vispārējās vidējās izglītības klasē vai, atverot atsevišķu klasi tikai izglītojamiem ar speciālām vajadzībām (speciālās izglītības klasi). Noteikumu Nr. 543 divi pielikumi paredz nepieciešamo nodrošinājumu, kas jānodrošina izglītības iestādei, lai uzņemtu izglītojamos ar speciālām vajadzībām un īstenotu viņiem nepieciešamo atbalstu izglītības procesā. Noteikumi Nr. 543 neparedz atbalsta pasākumus izglītojamiem ar speciālām vajadzībām, ja valsts vai pašvaldības pedagoģiski medicīniskā komisija nav izvērtējusi speciālās vajadzības un sniegusi atzinumu par speciālās izglītības programmas nepieciešamību, kā arī to, ka atbalsta pasākumi piemērojami pirmsskolas izglītības programmu izglītojamiem ar speciālām vajadzībām.Valsts izglītības informācijas sistēmas dati liecina, ka izglītojamo ar speciālām vajadzībām skaits, kas izglītību iegūst vispārizglītojošās skolās, palielinās:

|  |  |  |  |  |  |
| --- | --- | --- | --- | --- | --- |
| Mācību gads  | Izglītojamo ar speciālām vajadzībām skaits, kuri integrēti vispārējās izglītības iestādē un mācās pēc | Izglītojamo skaits vispārizglītojošo skolu klasēs ar speciālo izglītības programmu  | Izglītojamo skaits speciālajās skolās | Izglītojamo skaits ar speciālām vajadzībām KOPĀ | Izglītojamo ar speciālām vajadzībām skaits, kas izglītību iegūst iekļaujoši, no kopējā izglītojamo ar speciālām vajadzībām skaita (%) |
| vispārējās izglītības programmas | speciālās izglītības programmas |
| 2018./ 2019. | 1839 | 4989 | 1475 | 5708 | 14011 | 59,20% |
| 2017./2018. | 444 | 4820 | 1493 | 5735 | 12492 | 54% |
| 2016./2017. | 440 | 4650 | 1492 | 5855 | 12437 | 53% |
| 2015./2016. | 376 | 4211 | 1429 | 5830 | 11846 | 51% |
| 2014./2015. | 353 | 3800 | 1356 | 5857 | 11366 | 48% |

*(Avots: Izglītības un zinātnes ministrija, Oficiālā statistika)*Izglītojamo ar speciālām vajadzībām skaits sadalījumā pa speciālās izglītības programmām 2018./2019.m.g. 1. - 12. klasē parāda, ka speciālās pamatizglītības programma izglītojamiem ar valodas traucējumiem un speciālās pamatizglītības programma izglītojamiem ar mācīšanās traucējumiem pārsvarā tiek īstenota iekļaujoši:

|  |  |  |  |  |
| --- | --- | --- | --- | --- |
| Izglītības programmu kodi | Izglītību iegūst iekļaujoši (speciālās izglītības programmās vispārizglītojošās skolās) | Izglītību iegūst vispārizglītojošo skolu speciālajās klasēs | Izglītojamo skaits speciālajās skolās | KOPĀ |
| xxxx51xx | 9 |   | 71 | 80 |
| xxxx52xx | 2 | 19 | 139 | 160 |
| xxxx53xx | 89 | 1 | 323 | 413 |
| xxxx54xx | 19 |   | 62 | 81 |
| xxxx55xx | 110 | 419 | 455 | 984 |
| xxxx56xx | 4116 | 672 | 747 | 5535 |
| xxxx57xx | 22 | 8 | 401 | 431 |
| xxxx58xx | 629 | 233 | 2033 | 2895 |
| xxxx59xx | 18 | 142 | 1477 | 1637 |

(*Avots: Izglītības un zinātnes ministrija, Oficiālā statistika)*Bērnu ar speciālām vajadzībām skaits sadalījumā pa speciālās izglītības programmām 2018./2019.m.g. pirmsskolas izglītības iestādēs

|  |  |  |
| --- | --- | --- |
| **Izglītības programmas koda 1. - 6. cipars** | **Izglītības programmas nosaukums** | **Bērnu skaits** |
| 010151xx | Speciālās izglītības programmas izglītojamiem ar redzes traucējumiem  | 186 |
| 010152xx | Speciālās izglītības programmas izglītojamiem ar dzirdes traucējumiem | 17 |
| 010153xx | Speciālās izglītības programmas izglītojamiem ar fiziskās attīstības traucējumiem  | 123 |
| 010154xx | Speciālās izglītības programmas izglītojamiem ar somatiskām saslimšanām | 397 |
| 010155xx | Speciālās izglītības programmas izglītojamiem ar valodas traucējumiem | 2455 |
| 010156xx | Speciālās izglītības programmas izglītojamiem ar jauktiem attīstības traucējumiem  | 757 |
| 010157xx | Speciālās izglītības programmas izglītojamiem ar garīgās veselības traucējumiem | 23 |
| 010158xx | Speciālās izglītības programmas izglītojamiem ar garīgās attīstības traucējumiem  | 93 |
| 010159xx | Speciālās izglītības programmas izglītojamiem ar smagiem garīgās attīstības traucējumiem vai vairākiem smagiem attīstības traucējumiem  | 51 |
| **KOPĀ** | **4102** |

*(Avots: Izglītības un zinātnes ministrija)*Vienlaikus palielinās arī to izglītojamo skaits, kuru speciālās vajadzības nav izvērtētas valsts vai pašvaldības pedagoģiski medicīniskajā komisijā, tomēr izglītības procesa veiksmīgai norisei ir nepieciešami atbalsta pasākumi. Atbalsta iespējas minētajiem izglītojamiem šobrīd tiek nodrošinātas, aprēķinot papildu mērķdotāciju atbalsta personāla (skolotāja logopēda, izglītības psihologa) darba samaksai 5, 43% apmērā no skolotāju darba samaksai paredzētās mērķdotācijas.Papildus jāņem vērā, ka, saskaņā ar grozījumiem Vispārējās izglītības likumā, kas pieņemti 2018. gada 21. jūnijā un stājas spēkā 2020. gada 1. septembrī, speciālās izglītības iestāde īsteno speciālās pamatizglītības programmas izglītojamiem ar garīgās veselības traucējumiem, garīgās attīstības traucējumiem, smagiem garīgās attīstības traucējumiem vai ar vairākiem smagiem attīstības traucējumiem. Speciālās izglītības iestāde papildus ir tiesīga īstenot speciālās pirmsskolas izglītības, speciālās pamatizglītības un vidējās speciālās izglītības programmas izglītojamiem ar redzes vai dzirdes traucējumiem, bet speciālās pirmsskolas izglītības programmas - izglītojamiem ar jauktiem attīstības traucējumiem, garīgās veselības traucējumiem, garīgās attīstības traucējumiem, smagiem garīgās attīstības traucējumiem vai ar vairākiem smagiem attīstības traucējumiem, kā arī profesionālās pamatizglītības programmas. Līdz ar to speciālās izglītības programma izglītojamiem ar somatiskām saslimšanām, speciālās izglītības programma izglītojamiem ar kustību traucējumiem, speciālās izglītības programma izglītojamiem ar valodas traucējumiem, un speciālās pamatizglītības programma izglītojamiem ar mācīšanās traucējumiem no 2020. gada 1. septembra īstenojama iekļaujoši.Šādā situācijā ir nepieciešams normatīvais regulējums, kas nosaka kārtību, kādā tiek nodrošināts atbalsts izglītojamiem mācību procesā, kā arī izglītības iestādēm ir iespēja izvēlēties atbalsta pasākumus, kas ir piemēroti katram izglītojamam atbilstoši viņa spējām, attīstības līmenim un veselības stāvoklim, ja nav saņemts speciālo vajadzību izvērtējums valsts vai pašvaldības pedagoģiski medicīniskajā komisijā.Izstrādājot jaunu MK noteikumu projektu, Izglītības un zinātnes ministrijas izveidotā starpinstitucionālā darba grupa (Izglītības un zinātnes ministrijas 2016.gada 26.aprīļa rīkojums Nr.49 “Par darba grupas izveidi izglītojamiem ar speciālām vajadzībām sniedzamo pakalpojumu izmaksu modeļa izstrādei”) (turpmāk – darba grupa), kuras darbā piedalījās Labklājības ministrijas, Veselības ministrijas, Latvijas Pašvaldību savienības, Latvijas Izglītības un zinātnes darbinieku arodbiedrības, nevalstisko organizāciju un izglītības iestāžu pārstāvji, vienojās:1. paplašināt un precizēt atbalsta pasākumu kopumu, kas izglītības iestādei jānodrošina izglītojamam ar speciālām vajadzībām atbilstoši izglītojamā vajadzībām, ja izglītojamais tiek iekļauts izglītības iestādē;2. noteikt, ka atbalsta pasākumi īstenojami arī izglītojamiem, kuriem nav valsts vai pašvaldības pedagoģiski medicīniskā komisijas atzinuma, bet speciālās vajadzības ir identificējuši izglītības iestādes atbalsta speciālisti;3. atbalsta pasākumi piemērojami un individuālie izglītības programmas apguves plāni veidojami pirmsskolas izglītības programmu izglītojamiem.Vienlaikus darba grupa izskatīja vairākus modeļus papildfinansējuma aprēķināšanai vispārizglītojošo skolu pedagogu darba samaksai, ja izglītības iestādē iekļauti izglītojamie ar speciālām vajadzībām. Darba grupa vienbalsīgi atbalstīja:1. grozījumus Ministru kabineta 2016. gada 5. jūlija noteikumos Nr. 447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”, kā arī Ministru kabineta 2017. gada 25. jūlija noteikumos Nr. 420 “Kārtība, kādā valsts finansē darba samaksu pedagogiem privātajās izglītības iestādēs”, kas paredz, ka, aprēķinot mērķdotāciju izglītojamo ar speciālām vajadzībām skaitam skolā piemēro koeficientus atbilstoši speciālās izglītības programmai:1.1. speciālās izglītības programmām izglītojamiem ar fiziskās attīstības traucējumiem, izglītojamiem ar somatiskām saslimšanām, izglītojamiem ar valodas traucējumiem, izglītojamiem ar mācīšanās traucējumiem, izglītojamiem ar garīgās veselības traucējumiem, kā arī speciālās pirmsskolas izglītības programmai izglītojamiem ar jauktiem attīstības traucējumiem – tiek saglabāts koeficients 2;1.2. speciālās izglītības programmām izglītojamiem ar redzes traucējumiem, izglītojamiem ar dzirdes traucējumiem, izglītojamiem ar garīgās attīstības traucējumiem– tiek piemērots koeficients 3;1.3. speciālās izglītības programmai izglītojamiem ar smagiem garīgās attīstības traucējumiem vai vairākiem smagiem attīstības traucējumiem – tiek piemērots koeficients 5;2. to, ka finansējums, kuru aprēķina ar iepriekš minētajiem koeficientiem, tiek aprēķināts atsevišķi un tiek iezīmēts;3. to, ka normatīvajā regulējumā tiek norādīts, ka finansējums izmantojams atbalsta pasākumu nodrošināšanai izglītojamiem speciālās izglītības programmās, t.i. darba samaksai pedagoga palīgam, speciālajam skolotājam, individuālā un konsultāciju darba samaksai skolotājiem, kuri strādā ar iekļautajiem izglītojamiem.Izstrādātais MK noteikumu projekts nosaka, ka izglītības iestādes nodrošinājumu, lai uzņemtu izglītojamos ar speciālām vajadzībām, veido atbalsta pasākumu kopums, kas vērsts uz to, lai palīdzētu izglītojamiem pārvarēt veselības vai funkcionālo traucējumu radītos ierobežojumus mācību procesā. MK noteikumu projekts nosaka nepieciešamību vispārējās izglītības iestādē uzņemtajiem izglītojamiem, izstrādājot individuālo izglītības programmas apguves plānu, kā paredzēts Vispārējās izglītības likuma 53. panta otrajā daļā, sadarboties ar izglītojamā likumiskajiem pārstāvjiem (turpmāk – vecāki), tā nodrošinot ciešāku sadarbību starp izglītojamā vecākiem un izglītības iestādi mācību procesa veiksmīgā nodrošināšanā un mācību procesā radušos problēmu risināšanā. Ja, izvērtējot plāna īstenošanas gaitu, konstatē, ka atbalsta pasākumu piemērošana palīdzējusi izglītojamam sasniegt plānā noteiktos mērķus, tad par plāna īstenošanu atbildīgais pedagogs, sadarbojoties ar izglītojamo, izglītojamā likumiskajiem pārstāvjiem un pedagogiem, plānā veic izmaiņas, izmaiņas nesaskaņojot ar atzinumu sniegušo pedagoģiski medicīnisko komisiju vai atbalsta speciālistiem, kas sniedza atzinumu. Minētais risinājums izraudzīts, lai mazinātu administratīvo slogu – atkārtotas izskatīšanas pedagoģiski medicīniskajās komisijās, kā arī stiprinot par plāna īstenošanu atbildīgā pedagoga pedagoģisko atbildību.MK noteikumu projektā ir iekļauti divi pielikumi, bet tie būtiski atšķiras no noteikumu Nr. 543 pielikumiem. MK noteikumu projektā ir būtiski paplašināts to atbalsta pasākumu klāsts, kas jānodrošina mācību procesā izglītojamajiem ar speciālām vajadzībām. MK noteikumu projekta 1. pielikums atbilstoši izglītojamo speciālo vajadzību (attīstības traucējumu) veidam nosaka mācību procesa organizācijas principus, individualizētus atbalsta pasākumus mācību satura apguvei un pedagoģisko atbalstu (ārpus mācību stundām), mācību un tehniskos līdzekļus mācību vides nodrošināšanai un nepieciešamo atbalsta personālu. MK noteikumu projekta 2. pielikums ir individuālā izglītības programmas apguves plāna paraugs, kas konkrēti norāda, kāda informācija ir obligāti jāiekļauj šajā plānā. Savukārt MK noteikumu projekta tekstā ir noteikta kārtība, kāda ir jāievēro izglītības iestādei, izstrādājot individuālo izglītības programmas apguves plānu un izvēloties katram izglītojamam piemērotus atbalsta pasākumus, kā arī plāna pārskatīšanas un izvērtēšanas kārtību. Jāņem vērā, ka nepieciešamības gadījumā individuālā izglītības plāna izstrādē sadarbību var veikt, piesaistot arī citus speciālistus, kuri sniedz atbalstu izglītojamam (piemēram, ģimenes ārsts, sociālais dienests). Tiek plānots līdz 2020. gada 1. septembrim izveidot iespējas individuālo izglītības programmas apguves plānu veidot elektroniskajā vidē.MK noteikumu projekta 1. pielikumā ir norādīti atbalsta pasākumi, kas jāizmanto izglītojamo ar speciālām vajadzībām atbalstam mācību procesā. Tos no piedāvātā klāsta izvēlās izglītības iestādes pedagogi un atbalsta personāls, izvērtējot izglītojamā spējas, attīstības līmeni un veselības stāvokli. MK noteikumu projektā ir paredzēts, ka atbalsts izglītības procesā ir jānodrošina arī tiem izglītojamiem, tai skaitā pirmsskolas izglītības programmās, kuriem nav pedagoģiski medicīniskās komisijas atzinums par speciālās izglītības programmas īstenošanu, bet izglītības iestādes speciālisti ir izvērtējuši izglītojamā spējas un noteikuši atbalsta pasākumu nepieciešamību. Atbalsta pasākumiem ir jāpalīdz izglītojamiem ar speciālām vajadzībām apgūt mācību saturu, bet tie nedrīkst kļūt par privilēģiju. Atbalsta pasākumi var aptvert šādas jomas: mācīšanas metodes un materiāli, mājas darbi un vērtēšana klasē, laika plānojums, mācību vide, informācijas un komunikācijas tehnoloģiju (IKT) izmantošana, kas radīs izglītojamiem ar speciālām vajadzībām vienlīdzīgu iespēju piekļūt mācību saturam un parādīt izglītības procesā apgūtās zināšanas un prasmes, kā arī mazinās speciālo vajadzību noteiktās barjeras. Tāpat, izvērtējot izglītojamā spējas, attīstības līmeni un veselības stāvokli, izglītības iestādes speciālisti nosaka, kādi mācību līdzekļi un aprīkojums ir jāizmanto izglītības procesā un izglītības iestādes ārpusklases pasākumos, lai īstenotu iekļaujošas izglītības principus izglītības procesā.Izglītības iestādes vadībai, ieviešot 1.pielikumā noteiktos atbalsta pasākumus, jārūpējas, lai netiktu pasliktināta prasību izpilde, kas noteikta normatīvajos aktos par higiēnas prasībām izglītības iestādēm. Piemēram, nodrošinot apgaismojuma prasības vājredzīgiem izglītojamiem, izglītības iestāde piemeklē tādus risinājumus, kas saglabā optimālā apgaismojuma apstākļus pārējiem izglītojamiem. Izglītības iestāžu speciālistiem ir nepieciešamas zināšanas par izglītojamo ar redzes traucējumiem integrāciju vispārējās izglītības iestādēs, lai atbalstītu izglītojamā ar redzes traucējumiem specifiskās vajadzības izglītības procesā, vienlaicīgi nepasliktinot optimāla apgaismojuma prasības pārējiem skolēniem. Gadījumā, ja izglītojamais, pirms mācību uzsākšanas izglītības iestādē, jau saņem kāda speciālista atbalstu ārpus izglītības iestādes (piemēram, individuālas logopēda, individuālas psihologa konsultācijas u.tml., ilgstošas aprūpes iestādē vai privāti), lai atbalsta pasākumi netiktu dublēti vai veikti diametrāli pretēji un notiktu to savstarpējā mijiedarbība un papildināmība, izglītības iestādes atbalsta speciālistiem, sazinoties ar izglītojamā likumiskajiem pārstāvjiem, jānoskaidro, kādi atbalsta pasākumi tiek veikti ārpus izglītības iestādes.MK noteikumu projekta 1. pielikumā iekļautie pasākumi finansējami attiecīgi no valsts mērķdotācijas pedagogu darba samaksai – papildus vispārējās izglītības pedagogu, tai skaitā atbalsta personāla, darba stundas, un no izglītības iestāžu dibinātāju finanšu līdzekļiem – papildus pirmskolas atbalsta personāla, darba stundas, kā arī izglītības iestāžu piemērošanu izglītojamiem ar speciālām vajadzībām. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija, Labklājības ministrija, Veselības ministrija, Latvijas Pašvaldību savienība, Latvijas Izglītības un zinātnes darbinieku arodbiedrība, Latvijas Universitāte, Valsts izglītības satura centrs. |
| 4. | Cita informācija | Nav. |

|  |
| --- |
| **II Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK noteikumu projekta tiesiskais regulējums attiecas uz 110 novadu un 9 republikas pilsētu pašvaldībām, kā arī uz 625 (VIIS dati 2018.09.01.) pašvaldību vispārējās izglītības iestādēm un šo iestāžu pedagogiem, izglītojamiem un izglītojamo vecākiem. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekts šo jomu neskar. |
| 3. | Administratīvo izmaksu monetārs novērtējums  | MK noteikumu projekts šo jomu neskar. |
| 4. | Atbilstības izmaksu monetārs novērtējums | MK noteikumu projekts šo jomu neskar. |
| 5. | Cita informācija. | Nav. |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020. | 2021. | 2022. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| **1. Budžeta ieņēmumi** | **372 182 406** | **0** | **371 997 081** | **0** | **371 997 081** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 372 182 406 | 0 | 371 997 081 | 0 | 371 997 081 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| **2. Budžeta izdevumi** | **372 182 406** | **0** | **371 997 081** | nav precīzi aprēķināms | **371 997 081** | nav precīzi aprēķināms | nav precīzi aprēķināms |
| 2.1. valsts pamatbudžets | 372 182 406 | 0 | 371 997 081 | 0 | 371 997 081 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | nav precīzi aprēķināms | 0 | nav precīzi aprēķināms | nav precīzi aprēķināms |
| **3. Finansiālā ietekme** | **0** | **0** | **0** | nav precīzi aprēķināms | **0** | nav precīzi aprēķināms | nav precīzi aprēķināms |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. valsts speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | nav precīzi aprēķināms | 0 | nav precīzi aprēķināms | nav precīzi aprēķināms |
| **4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)** | **X** | **0** | **X** | **0** | **X** | 0 | 0 |
| **5. Precizēta finansiālā ietekme** | **X** | **0** | **X** | nav precīzi aprēķināms | **X** | nav precīzi aprēķināms | nav precīzi aprēķināms |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | MK noteikumu projekts šo jomu neskar. |
| 8. Cita informācija | Ailēs “saskaņā ar valsts budžetu kārtējam gadam” un “saskaņā ar vidēja termiņa budžeta ietvaru” norādīts gada sākumā apstiprinātais finansējums tām valsts budžeta resora “62. Mērķdotācijas pašvaldībām” programmām, kuras skar likumprojekts, tas ir, programmai 01.00.00. “Mērķdotācijas izglītības pasākumiem”, programmai 05.00.00. “Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām” un programmai 10.00.00. "Mērķdotācijas pašvaldībām – pašvaldību izglītības iestādēs bērnu no piecu gadu vecuma izglītošanā nodarbināto pedagogu darba samaksai un valsts sociālās apdrošināšanas obligātajām iemaksām", kā arī resora “15.Izglītības un zinātnes ministrija” apakšprogrammai 01.05.00. "Dotācija privātajām mācību iestādēm".Ietekme uz valsts budžetu. Paredzams, ka, īstenojot MK noteikumu projektu, samazināsies izglītojamo skaits speciālajās izglītības iestādēs, kas nodrošina internāta pakalpojumus. Līdzekļus, kas atbrīvosies, izglītojamo skaita izmaiņu ietekmē, plānots novirzīt vispārējās izglītības iestādēm, kas īstenos iekļaujošo izglītību. Lai nodrošinātu MK noteikumu projektā noteikto, tiks veikti grozījumi Ministru kabineta 2016. gada 5. jūlija noteikumos Nr. 447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” (turpmāk – noteikumi Nr.447), kā arī Ministru kabineta 2017. gada 25. jūlija noteikumos Nr. 420 “Kārtība, kādā valsts finansē darba samaksu pedagogiem privātajās izglītības iestādēs” (turpmāk – noteikumi Nr.420), kas paredz, ka, aprēķinot mērķdotāciju, izglītojamo ar speciālām vajadzībām skaitam skolā, piemēro koeficientus atbilstoši speciālās izglītības programmai.Ņemot vērā minēto, MK noteikumu projektam nav ietekme uz valsts budžetu, jo finanšu līdzekļi papildu izdevumu finansēšanai tiks nodrošināti no valsts budžeta resora “62. Mērķdotācijas pašvaldībām” programmā 01.00.00. “Mērķdotācijas izglītības pasākumiem” apstiprinātā finansējuma, veicot pārdali uz resora “62. Mērķdotācijas pašvaldībām” programmām 05.00.00. “Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām” un 10.00.00. “Mērķdotācijas pašvaldībām – pašvaldību izglītības iestādēs bērnu no piecu gadu vecuma izglītošanā nodarbināto pedagogu darba samaksai un valsts sociālās apdrošināšanas obligātajām iemaksām”, kā arī uz resora “15. Izglītības un zinātnes ministrija” apakšprogrammu 01.05.00. “Dotācija privātajām mācību iestādēm”.Ietekmes uz pašvaldību budžetiem novērtējums.1. Saistībā ar noteikumu projekta 10. punktu nav iespējams novērtēt finansiālo ietekmi uz izglītības iestādes dibinātāja (pašvaldības) budžetu, jo, ņemot vērā, ka izglītības iestādes dibinātājs **var īstenot papildu pasākumus šo noteikumu 1. pielikumā noteiktajiem atbalsta pasākumiem** mācību procesa, vides pieejamības un atbalsta personāla nodrošināšanā, nav iespējams novērtēt vai un kādus papildu atbalsta pasākumus pašvaldības izvēlēsies īstenot.
2. Ņemot vērā, ka noteikumu projektu paredzēts piemērot, nodrošinot atbalsta pasākumus pirmsskolas posmā, pašvaldībām palielināsies nepieciešamais finansējums atbalsta personāla (izglītības psihologa, skolotāja logopēda, pedagoga palīga) sniegto atbalsta pasākumu darba apmaksai. Minēto pašvaldības finansējuma palielinājumu nav iespējams aprēķināt, jo noteikumu projekts paredz, ka pirmskolas izglītības iestāžu izglītojamiem, kuriem nav pedagoģiski medicīniskās komisijas atzinuma, izglītības iestāde izvērtē piedāvātos atbalsta pasākumus un izvēlas tos, kas ir atbilstoši izglītojamā vecumposmam un speciālajām vajadzībām, kā arī, piemērojot 1. pielikuma tabulā minētos atbalsta pasākumus pirmsskolas izglītojamiem, kuriem ir pedagoģiski medicīniskās komisijas atzinums, jāizvēlas atbilstoši pasākumi izglītojamā vecumposmam.

Pašvaldību pirmsskolas izglītības iestāžu 2018. gada 1. septembra tarifikāciju dati liecina, ka no pašvaldību budžeta līdzekļiem pašvaldību pirmsskolas izglītības iestādēs bija tarificētas 352,6 atbalsta personāla likmes (izglītības psihologa, skolotāja logopēda, pedagoga palīga). |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Lai nodrošinātu nepieciešamo finansējumu vispārizglītojošo skolu, kas iekļauj izglītojamos ar speciālām vajadzībām, pedagogu darba samaksai, līdz 2020. gada 31. maijam jāveic grozījumi:1. Ministru kabineta 2016. gada 5. jūlija noteikumos Nr. 447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”;2. Ministru kabineta 2017. gada 25. jūlija noteikumos Nr. 420 “Kārtība, kādā valsts finansē darba samaksu pedagogiem privātajās izglītības iestādēs”.Līdz 2020. gada 31. augustam grozījumus plānots veikt Ministru kabineta 2015. gada 13. oktobra noteikumos Nr. 591 “Kārtība, kādā izglītojamie tiek uzņemti vispārējās izglītības programmās, speciālajās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi”, izvērtējot klasē iekļauto izglītojamo ar speciālām vajadzībām skaitu. |
| 2. | Atbildīgā institūcija | Izglītības un zinātnes ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| MK noteikumu projekts šo jomu neskar. |

|  |
| --- |
| **VI Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekta izstrādē piedalījās vispārizglītojošo un speciālās izglītības iestāžu, Latvijas Autisma apvienības, Latvijas Universitātes pārstāvji. |
| 2. | Sabiedrības līdzdalība projekta izstrādē | Konsultācijas ar Latvijas Autisma apvienības un Latvijas Universitātes pārstāvjiem, kā arī ar izglītības iestāžu pārstāvjiem.MK noteikumu projekts ievietots ministrijas mājaslapā 19.08.2019. |
| 3. | Sabiedrības līdzdalības rezultāti | Starpinstitucionālajā darba grupā iesaistīto organizāciju pārstāvji, kā arī izglītības iestāžu pārstāvji atbalsta MK noteikumu projektu. |
| 4. | Cita informācija | Nav. |

|  |
| --- |
| **VII Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Pašvaldības un to dibinātās vispārējās izglītības iestādes, kurās iekļauti izglītojamie ar speciālām vajadzībām. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmēs pārvaldes funkcijas un institucionālo struktūru, netiks izveidotas jaunas institūcijas, likvidētas vai reorganizētas esošās institūcijas, to cilvēkresursi netiks ietekmēti.  |
| 3. | Cita informācija. | Nav. |

Izglītības un zinātnes ministrs Ilga Šuplinska

Vizē:

Valsts sekretāre Līga Lejiņa

M.Jansone 67047973

modra.jansone@izm.gov.lv

I.Pavloviča 67047860

initra.pavlovica@izm.gov.lv

M.Reigase 67212240

mudite.reigase@visc.gov.lv